CELEX: C2004/228/43
Language: et
Date: 2004-09-11 00:00:00
Title: Kohtuasi C-265/04: Eelotsusetaotlus, mille esitas 17. juunil 2004. aasta määrusega Kammarätten i Sundsvall (Rootsi) kohtuasjas Margaretha Bouanich v. Skatteverket

11.9.2004   
            
            
               ET
            
            
               Euroopa Liidu Teataja
            
            
               C 228/22
            
         Eelotsusetaotlus, mille esitas 17. juunil 2004. aasta määrusega Kammarätten i Sundsvall (Rootsi) kohtuasjas Margaretha Bouanich v. Skatteverket
   (Kohtuasi C-265/04)
   (2004/C 228/43)
   Euroopa Ühenduste Kohus on saanud Kammarätten i Sundsvall'i (Rootsi) 17. juuni 2004. aasta määrusega otsustatud eelotsusetaotluse kohtuasjas Margaretha Bouanich v. Skatteverket'i (riiklik maksuamet), mis saabus kohtukantseleisse 24. juunil 2004.
   Kammarätten i Sundsvall palub Euroopa Kohtult eelotsust järgmistes küsimustes:
   
               1)
            
            
               Kas EÜ asutamislepingu artiklid 56 ja 58 lubavad liikmesriigil maksustada liikmesriigis asuva aktsiaseltsi poolt aktsionärile, kes ei ole selle liikmesriigi alaline elanik või maksuresident, aktsiate tagasiostul makstavaid summasid samamoodi kui dividende, kuid ilma õiguseta maha arvata tühistatud aktsiate soetusmaksumus, sellal kui aktsiaseltsi poolt aktsiate tagasiostul tehtav väljamakse selles liikmesriigi maksuresidendiks olevale või seal alaliselt elavale aktsionärile maksustatakse kui kapitalikasum, mis annab õiguse soetusmaksumus tühistatud aktsiate tagasiostuhinnast maha arvata?
            
         
               2)
            
            
               Kui vastus esimesele küsimusele on eitav, siis kas nimetatud EÜ asutamislepingu sätted lubavad liikmesriigil kohaldada eespool kirjeldatud korda juhul, kui topeltmaksustamise vältimise leping aktsiaseltsi asukoha liikmesriigi vahel ja selle liikmesriigi vahel, mille resident aktsionär on, näeb OECD tulu- ja kapitalimaksu näidiskonventsiooni kommentaaridele viidates ette, et kohaldada tuleb madalamat maksumäära, kui maksumäär, mida kohaldatakse aktsionäri tulule esimeses liikmesriigis ja teise liikmesriigi aktsionärile aktsiate tagasiostul tehtava väljamakse puhul ning lubab lisaks teha tühistatud aktsiate nimiväärtusele vastavat mahaarvamist?
            
         
               3)
            
            
               Kas EÜ asutamislepingu artiklid 43 ja 48 lubavad liikmesriigil kohaldada eespool kirjeldatud korda?